Rothera

Rothera on Yhdistyneen kuningaskunnan tutkimusasema Adelaidensaarella lähellä Etelämannerta. Tutkimusasema tuli tunnetuksi Live Earth -konserttiin osallistumisesta vuonna 2007. Asema perustettiin vuonna 1975, ja siellä on muun muassa laboratorio, tutkimustiloja ja kiitotie. Rotheran lähellä toimii alankomaalainen tutkimusasema Dirck Gerritsz. Rothera on toiminnassa ympäri vuoden. Kesällä siellä on noin 100 henkilöä ja talvella noin 20 henkilöä. Kesällä lämpötila on noin 0 °C – 5 °C ja talvella −20 °C – −5 °C. Lähteet Aiheesta muualla Kuvia tai muita tiedostoja aiheesta Rothera Wikimedia Commonsissa